《泗城登山远眺有怀作》
清代·介福

宦海行踪动客愁，匆匆又作胜湖游。楚山南去连吴远，淮水东来挟泗流。

人代沧桑双语燕，渔樵风雨一归舟。登临不禁凄凉感，满眼斜阳上画楼。

作者简介：介福，字受兹，号景庵，满洲旗人。雍正癸丑进士，改庶吉士，授检讨，官至吏部侍郎。有《退思斋诗》、《野园诗集》、《留都集》、《关中纪行草》、《采江小草》。